|  |  |
| --- | --- |
| **Nastavni predmet** | Likovna kultura |
| **Domena** | Stvaralaštvo i produktivnost |
| **Nastavna jedinica** | Primijenjeno oblikovanje - dizajn  Boja – Ilustracija, osnovne i izvedene boje (1 školski sat) |
| **Razred** | 1.razred |
| **Odgojno-obrazovni ishod (oznaka i tekst iz kurikuluma** **predmeta ili međupredmetnih tema objavljenih u NN)** | OŠ LK A.1.1.  učenik prepoznaje umjetnost kao način komunikacije i odgovara na različite poticaje likovnim izražavanjem.  OŠ LK A.1.2.  Učenik demonstrira poznavanje osobitosti različitih likovnih materijala i postupaka pri likovnom izražavanju.  OŠ LK B.1.2.  Učenik uspoređuje svoj likovni ili vizualni rad i radove drugih učenika te opisuje svoj rad i vlastiti doživljaj stvaranja. |
| **Tijek nastavnog sata** | |
| **UVODNI DIO – PRIPREMA ZA RAD**  ***Ovaj sat likovne kulture je u korelaciji s obradom lektirnog djela* Plesna haljina žutog maslačka *Sunčane Škrinjarić*.**  Učenici pripremaju radna mjesta. Na klupe stavljaju podlogu.  Pripremaju hrapavi deblji papir iz mape, tempere, čašu s vodom, kistove razne debljine, spužvicu, krpicu…  **MOTIVACIJA**  *Tko bi imenovao što je stavio na stol?* Nekoliko učenika imenuje pribor koji su pripremili. *Kako se koristimo temperama*?  *Sjeća li se tko što je boja? Kako smo podijelili boje? Koje boje su osnovne? Koje su izvedene? Kako nastaju izvedene boje?*  Učiteljica/učitelj stavlja boje na ploču (kolaž papir pričvršćuje magnetima), pokazuje osnovne i izvedene boje i potiče učenike na prepoznavanje osnovnih i izvedenih boja. Još jednom zajedno glasno izgovaraju koje su boje osnove, a koje izvedene.  *Pogledajmo boje na ploči, zažmirimo i zamislimo ples cvijeća.* (učenici sklapaju oči i zamišljaju). *Jesmo li nedavno čitali priču u kojoj se cvijeće pripremalo za ples?* (učiteljica/učitelj upućuje na priču *Plesna haljina žutog maslačka*). *Što ste zamislili? Tko bi ispričao priču? (Po potrebi učiteljica/učitelj može pročitati priču Moji tragovi 1, Trag u priči 1 ; Cvjetni bal* [*https://www.profil-klett.hr/sites/default/files/flip/11278/#p=135*](https://www.profil-klett.hr/sites/default/files/flip/11278/#p=135) *)*  Proziva jednog ili dva učenika/učenice da prepričaju priču *Plesna haljina žutog maslačka*. *Što vam se najviše svidjelo u priči? Možeš li se taj dio naslikati?*  **NAJAVA**  *Danas ćete slikati svoj najdraži dio iz priče* Plesna haljina žutog maslačka*. Podijelit ćemo se u skupine. Svaka će skupina dobiti jedan naslov. Naslovi su:*   1. Cvijeće se priprema za ples. 2. Žuti maslačak jada se bubamari jer nema haljinu za ples. 3. Bubamara poziva ostale kukce da mu pomognu. 4. Stari ružni pauk odluči napraviti maslačku haljinicu za ples. 5. Sretni maslačak u prekrasnoj lepršavoj haljini pleše.   Prije početka rada pokazujem učenicima slikovnicu koju su izradili moji prethodni učenici.  <https://www.storyjumper.com/book/index/71454335/PLESNA-HALJINA-%C5%BDUTOG-MASLA%C4%8CKA>  *Sada osmislite svoj dio i krenite u stvaranje naše nove slikovnice.*  **SAMOSTALAN RAD UČENIKA**  Učiteljica/učitelj nadgleda, potiče učeničku maštu, kreativnost te upotrebu različitih boja.  **ANALIZA I VREDNOVANJE UČENIČKIH RADOVA**  Učiteljica/učitelj stavlja na pano ili na ploču učeničke radove. Radovi se izlažu po naslovima i skupinama. Ponavljamo današnji zadatak.  Učenici pažljivo promatraju i uočavaju jesu li svi prikazali zadatak.  Nakon što su svi učenici opisali svoje radove, zajedno ističemo radove koji su posebno uspješni i maštoviti. Pri tome na svakom radu ističemo što je dobro, a što se moglo napraviti drukčije.  Učenicima dijelim listić samoprocjene. | |
| **Sadržaji koji se koriste u aktivnostima** | * Aplikacije boja na ploči * slikovnica <https://www.storyjumper.com/book/index/71454335/PLESNA-HALJINA-%C5%BDUTOG-MASLA%C4%8CKA> |
| **Primjeri vrednovanja za učenje, vrednovanja kao učenje ili naučenog uz upute** | **Vrednovanje kao učenje**   * U završnom dijelu nastavnog sata dijelim učenicima tablicu samoprocjene. Čitam pitanja, a oni upisuju +. (Prilog 1.Tablica samoprocjene) |
| **Razrađeni problemski zadatci, zadatci za poticanje kritičkog razmišljanja, kreativnosti i/ili istraživački zadatci; ovisno o predmetu i nastavnoj temi** | Zadatak kreativnosti – izraditi strip o priči, proizvoljnom tehnikom. |
| Poveznice na više odgojno-obrazovnih ishoda različitih predmeta ili očekivanja međupredmetnih tema | OŠ HJ A.1.1.  Učenik razgovara i govori u skladu s jezičnim razvojem izražavajući svoje potrebe, misli i osjećaje.  OŠ HJ C.1.2.  Učenik razlikuje medijske sadržaje primjerene dobi i interesu.  osr A.1.1.  Razvija sliku o sebi.  osr A.1.3.  Razvija svoje potencijale.  pod A.1.1.  Primjenjuje inovativna i kreativna rješenja.  uku A.1.3  Kreativno mišljenje  Učenik spontano i kreativno oblikuje i izražava svoje misli i osjećaje pri učenju i rješavanju problema.  uku B.1.4.  Samovrednovanje/ samoprocjena  Na poticaj i uz pomoć učitelja procjenjuje je li uspješno riješio zadatak ili naučio.  PID OŠ B.1.1.  Učenik uspoređuje promjene u prirodi i opisuje važnost brige za prirodu i osobno zdravlje. |
| Aktivnost u kojima je vidljiva interdisciplinarnost | Hrvatski jezik - pričanje priče o maslačku, iznošenje svog mišljenja, razgovor  MPT OSR – razvoj svojih potencijala  Priroda i društvo – učenik opisuje prirodu u proljeće. |
| Aktivnosti koji obuhvaćaju prilagodbe za učenike s teškoćama | Napraviti često pauzu. Produžiti vrijeme rada na likovnom radu.  Prilagoditi sredstva i tehnike kao i uvjete rada (klupe, stolice...) obzirom na potrebe učenika s poteškoćama. Pomoći u imenovanju osnovnih i izvedenih boja. |
| Aktivnosti za motiviranje i rad s darovitim učenicima | Sve radove posložiti i prirediti za izradu slikovnice u digitalnom alatu Storyjumper. |
| Upute za kriterijsko vrednovanje kompleksnih i problemskih zadataka i/ili radova esejskoga tipa |  |
| Projektni zadaci (s jasnim scenarijima, opisima aktivnosti, rezultatima projekta, vremenskim okvirima) | * osnovnim i izvedenim bojama prikazati stripom priču *Plesna haljina žutog maslačka*. |
| Poveznice na multimedijske i interaktivne sadržaje | <https://www.storyjumper.com/book/index/71454335/PLESNA-HALJINA-%C5%BDUTOG-MASLA%C4%8CKA> |

Prilog 1: Tablica samoprocjene

|  |  |  |  |
| --- | --- | --- | --- |
| **Element procjene** | DA | DJELOMIČNO | NE |
| KORISTILA/KORISTIO SAM SE OSNOVNIM BOJAMA. |  |  |  |
| KORISTILA/KORISTIO SAM SE IZVEDENIM BOJAMA. |  |  |  |
| TRUDILA/TRUDIO SAM SE. |  |  |  |
| ZADOVOLJNA/ZADOVOLJAN SAM SVOJIM RADOM. |  |  |  |